nb id nb da de en da de da da da de da id da nb da de en da de da da da de da da de da en da da da da da da de da nb da da da en da da da da da da da da da da en da da nb da da zh en da nb de da eu da da da da da de da da da da de da en nb fr
Vind 375.000 KR. til at fremme biodiversitet og naturfredning - Central Denmark EU Office
Vi arbejder for Midtjylland i Bruxelles
Hvert år har den Europæiske Investeringsbank sin konkurrence Social Innovation Tournament, der præmierer sociale iværksættere. I år er hovedtemaet miljø, og dermed kan de bedste projekter inden for biodiversitet og naturfredning opnå præmier på op til 375.000 kr. Fristen for at ansøge er den 4. marts. 2020.
Vind 375.000 KR. til at fremme biodiversitet og naturfredning
Er man interesseret i samfund, biodiversitet og naturområder, så inviterer Den Europæiske Investeringsbank til at deltage i den årlige konkurrence for socialt iværksætteri kaldet Social Innovation Tournament.
Særligt fokus på biodiversitet og beskyttelse af økosystemer
SIT støtter de bedste europæiske sociale iværksættere, der har som primært formål at skabe en social, etisk eller miljømæssig indvirkning. Med sit valg af miljø som specielt tema i år har Investeringsbanken valgt at lægge særlig vægt på biodiversitet og beskyttelse af økosystemer.
Hvert år tildeler turneringen fire præmier på op til 375.000 DKK til de bedste projekter, ligesom to projekter vælges til at deltage i INSEADs Social Entrepreneurship Programme.
Få dit projekt fintunet på bootcamp
Konkurrencen løber over to runder: I første runde vil en komité, der hovedsageligt består af EIB-gruppens eksperter inden for innovation, miljø og andre relevante discipliner, udvælge 15 finalister. Finalisterne inviteres så til en bootcamp, der skal give dem den nødvendige vejledning til at færdiggøre deres forslag.
Derefter følger runde 2, hvor alle finalister skal præsentere og forsvare deres projekter for en jury af specialister inden for social innovation.
Derudover bliver hver finalist inviteret med i #SITAlumni-netværket, som giver iværksættere adgang til såvel finansieringsmuligheder som seminarer, pitching-arrangementer og konferencer.
Både enkeltpersoner og hold kan deltage
Turneringen er åben for både enkeltpersoner og hold fra lande i EU, udvidelseslande og EFTA-lande, og for at blive taget i betragtning i konkurrencen skal de indsendte forslag også gennemføres i et eller flere af de nævnte.
For mere information og for indsendelse af ansøgning, følg linket her.
Fristen for at ansøge er den 4. marts. 2020.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 470 91 10 29
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu